సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పవన్ డైరెక్టర్ మళ్లీ మారాడా?
పవర్ స్టార్ పవన్ కళ్యాణ్..ఆ పేరు వింటేనే ఫ్యాన్స్ కి ఎక్కడలేని ఆనందం. టాలీవుడ్ లో విపరీతమైన ఫ్యాన్ ఫాలోయింగ్ ఆయన సొంతం.
TNN | Updated:
Jul 3, 2016, 09:11PM IST
పవర్ స్టార్ పవన్ కళ్యాణ్.. ఆ పేరు వింటేనే ఫ్యాన్స్ కి ఎక్కడలేని ఆనందం. టాలీవుడ్ లో విపరీతమైన ఫ్యాన్ ఫాలోయింగ్ ఆయన సొంతం. సర్దార్ గబ్బర్ సింగ్ తర్వాత పవన్ కళ్యాణ్ తన తర్వాత ప్రాజెక్టును ఎస్ జే సూర్యతో అనుకున్నాడు. తమిళ సినిమా ఇరవైలో నటించిన ఎస్.జె. సూర్యకు మంచి పేరు రావడంతో.. తదుపరి సినిమాల్లో నటించాలని అవకాశాలు వెల్లువెత్తుతున్నాయి. దీంతో పవన్‌ను సంప్రదించిన సూర్య తన షూటింగ్‌ డేట్‌లను సర్దుబాటు చేయడానికి ప్రయత్నించారు. అయితే దీనివల్ల సినిమా నిర్మాణంలో జాప్యం జరుగుతుందని పవన్ భావించడంతో దర్శకత్వ బాధ్యతల నుంచి సూర్య తప్పుకున్నారు. దీంతో సూర్య స్థానంలో డాలీని తీసుకున్నాడు పవన్. గతంలో గోపాల గోపాల చిత్రం లో పవన్ ని డైరెక్ట్ చేసిన డాలీ సీన్ లోకి రావడంతో ఫ్యాన్స్ లోనూ కొత్త ఆశలు చిగురించాయి. శరత్ మరర్‌ నిర్మాణంలో కడప కింగ్ టైటిల్ ప్రచారంలో ఉన్న సినిమాను ఆకుల శివ అందించిన ఫ్యాక్షన్ బ్యాగ్రౌండ్ లవ్ స్టోరీతో డాలీ అద్భుతంగా తెరకెక్కిస్తారని అందరూ అనుకున్నారు. అయితే స్క్రిప్ట్ లో కొన్ని మార్పులు చేసేందుకు డాలీ కొంత టైం కోరాడని తెలిసింది. ఈ చిత్రం స్క్రిప్టులో డాలీ చేస్తున్న మార్పులు పవన్ కళ్యాణ్ కు నచ్చటం లేదని వార్త. ఆయన జూలై 2 వ తేదీ నుంచి పొల్లాచిలో ఈ చిత్రం షూటింగ్ లో పాల్గొనాలి అని ప్లాన్ చేసారు. ఈ మార్పులు, చేర్పులతో కథ విషయమై అసంతృప్తిగా ఉన్న పవన్, ఈ ప్రాజెక్టుని ఆపేయాలని నిర్ణయించుకున్నట్లు సమాచారం. కానీ ఈ విషయమై అధికారిక సమాచారం ఏమీ లేదు.
పవన్ ప్రస్తుతానికి ఆ ప్రాజెక్టును పక్కకుపెట్టి.. త్రివిక్రమ్ తో చేయబోయే ప్రాజెక్టుకు ఓకే చేసినట్లు వార్తలొస్తున్నాయి. అక్టోబరు నుంచి ఈ సినిమా షూటింగ్ ప్రారంభించి వచ్చే ఏడాది సమ్మర్‌లో సినిమాను రిలీజ్ చేయాలని భావిస్తున్నట్టు సమాచారం. ఇదిలా ఉండగా.. డాలీ, పవన్ కాంబినేషన్ లో తెరకెక్కనున్న సినిమా వాస్తవానికి ఆగిపోలేదనే టాక్ మరో వైపు వినిపిస్తోంది. ఆ సినిమాకు సంబందించిన డిస్కషన్స్ ఇంకా జరుగుతున్నాయని.. త్వరలోనే సినిమా సెట్స్ మీదకు వెళుతుందనే మాటలు వినపడుతున్నాయి. అయితే వాస్తవమేదో తెలియాల్సి ఉంది.